ועדת הכלכלה, כנסת 20, פרוטוקול מספר 223, 2016-04-06 09:00

יצחק וקנין: בוקר טוב, אני מתכבד לפתוח את הדיון.

יצחק וקנין: היום 6.4.16, כ"ז באדר ב' התשע"ו.

יצחק וקנין: על סדר-היום: צו רשות שדות התעופה (הוראת שעה) (שינוי התוספת לחוק), התשע"ו-2016, בדבר גריעת מסוף נטפים.

יצחק וקנין: בבקשה.

<רון חלפון: בוקר טוב.

<רון חלפון: עו"ד רון חלפון, הלשכה המשפטית של משרד התחבורה.

<רון חלפון: רשות שדות התעופה, בנוסף לאחריות שלה על מסופי שדות התעופה, אחראית גם על מסופי גבול יבשתיים.

<רון חלפון: היא אחראית על מסוף רבין, על מסוף טאבה וכו'.

<רון חלפון: אחד המסופים שקבועים לה בחוק רשות שדות התעופה (הוראת שעה) זה מסוף נטפים.

<רון חלפון: המסוף הזה, מאז שנכנס לתוספת לחוק בשנת 1980, לא מתופעל על-ידי רשות שדות התעופה; הוא למעשה מסוף סגור לחלוטין, ולכן אנחנו רוצים לגרוע אותו מהתוספת לחוק, כי למעשה רשות שדות התעופה לא מפעילה אותו.

לאה ורון: מפעיל גוף אחר?

<רון חלפון: לא.

<רון חלפון: זה סגור.

לאה ורון: למה מלכתחילה פתחו אותו?

<רון חלפון: הוא נקבע כנקודת מעבר שלא מומשה מעולם.

<רון חלפון: היתה תקופה שהצבא הפעיל אותו לטובת מעברים של אנשי הכוח הרב-לאומי שמוצבים בסיני.

<רון חלפון: גם אנשי הכוח הרב-לאומי כיום עוברים במסוף טאבה, והוא בעצם עוד שער בגדר שלא משמש שום ייעוד.

<רון חלפון: גם למצרים אין שום כוונה להפעיל אותו כמעבר.

<רון חלפון: לכן אנחנו באים להתאים את הדין למצב בשטח.

לאה ורון: יש לכם כוונה להביא לידיעת המצרים או אין צורך בכך?

<רון חלפון: לא, אין צורך.

<רון חלפון: שאקריא את נוסח הצו?

יצחק וקנין: כן.

<רון חלפון: צו רשות שדות התעופה (הוראת שעה) (שינוי התוספת לחוק), התשע"ו – 2016.

<רון חלפון: בתוקף סמכותי לפי סעיף 2(ד)(2) לחוק רשות שדות התעופה (הוראת שעה), התש"ם-1980 (להלן - החוק), בהתייעצות עם מועצת רשות שדות התעופה ובאישור ועדת הכלכלה של הכנסת, אני מצווה לאמור: גריעה של מסוף מעבר.

<רון חלפון: (1) בתוספת לחוק – בחלק א', המילים "מסוף נטפים" – יימחקו.

יצחק וקנין: אוקיי.

יצחק וקנין: יש הערות למישהו?

יצחק וקנין: אין.

יצחק וקנין: מי בעד?

יצחק וקנין: מי נגד?

יצחק וקנין: הצבעה בעד הצו – פה אחד צו רשות שדות התעופה (הוראת שעה) (שינוי התוספת לחוק), התשע"ו-2016, בדבר גריעת מסוף נטפים, אושר.

יצחק וקנין: הצו אושר פה אחד.

יצחק וקנין: תודה רבה, הישיבה נעולה.